Jólasveinar munu koma í heimsókn á jólaballiðHið árlega jólaball Síldarvinnslunnar verður haldið í Nesskóla í Neskaupstað laugardaginn 28. desember og hefst kl. 16 . Samkvæmt hefðinni er ballið haldið í samvinnu við 9. bekk Nesskóla . Öllum börnum og foreldrum í Fjarðabyggð er boðið á ballið og er aðgangur ókeypis . Dansað verður í kringum jólatré við undirleik og söng og auðvitað munu jólasveinar koma í heimsókn . Fyrir mörg börn er jólaballið fastur liður á jólahátíðinni og skemmta þau sér gjarnan afar vel . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .